Gaia+og+Uranos

=Gaia= (Jord). Etterkommer av Kaos, mor til Uranos OG hans sønn Kronos. Hun er alle tings opphav, den fysiske jorden. Hun er også alle menneskers mor, hun føder dem, og åpner igjen sin favn for dem når de dør. Hun er den ultimale modergudinnen og mor til Uranos, Okeanos, Havet (Pontos), titanene, kyklopene og de hundrearmede. Hun er tung og klumpete som en gammel gresk bondekone etter alle fødslene, og hun lider og klager stille for sine fortapte barn, for det er dem hun elsker mest. Hun ser alt som skjer på hennes kropp, fortid og fremtid er ett og det samme for henne. Derfor er hun også synsk. Hun er tilhenger av det gode gamle, og liker ikke forandringer. Gaia er i trippelaspektet. Hun er den livgivende moder, men også senderen av spøkelser og demoner; gudinnen over døden, hvis rike ligger i hennes kropp. Moder – og jordgudinne. Synsk. Påkall henne for unnfangelse av sunne barn, lykkelig ekteskap, fruktbarhet og all den overflod jorden kan gi deg. Gudinne for : Jorden, universet. Beskytterinne av : morskap, menneskene. Farger : grønn, svart, brun. Element : Jord. Retning : Nord. Månefase : fullmånen, Moderaspektet.

=Uranos= (Han som oppholder seg i himmelen). Han var en av de første gudene, den første hersker, og identifiseres med (natte)himmelen. Han var barn av Gaia, men paret seg også med henne, og ble far til titanene, kyklopene og de hundrearmede. Han kunne ikke fordra avkommet sitt, så han holdt dem innestengt i moren. Gaia og sønnen, Kronos, inngikk et komplott for å styrte Uranos. Gaia ga Kronos en kniv, og da faren ville bestige henne kastrerte Kronos ham. Det blodet som falt på jorden ga opphav til Furiene og Jettene, og selve kjønnsorganet, som falt i havet frembrakte kjærlighetsgudinnen Afrodite.